《乌夜啼》
明代·沈愚

月边惊乌尾毕逋，夜飞三匝啼高梧。
绿窗织素谁家女，低蹙蛾高泪如雨。
银灯照影翠屏深，声声似听夫君琴。
霜华满庭天欲曙，正是愁人断肠处。

作者简介：苏州府昆山人，字通理，号倥侗生。沈方子。家有藏书数千卷，博涉百氏，以诗名吴中，与刘溥等称景泰十才子。善行草，晓音律，诗余乐府传播人口。业医授徒以终。有《筼籁集》、《吴歈集》。